Komisijos sprendimas
2003 m. vasario 19 d.
trečią kartą iš dalies pakeičiantis Sprendimo 2002/308/EB nustatančio patvirtintų zonų ir patvirtintų ūkių, atsižvelgiant į vienos ar kelių žuvų ligų - virusinės hemoraginės septicemijos (VHS) arba infekcinės hemotopoetinės nekrozės (IHN) - paplitimą, sąrašus
(pranešta dokumentu Nr. C(2003) 558)
(tekstas svarbus EEE)
(2003/114/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir produktų pateikimą į rinką [1] su paskutiniais pakeitimais, padarytais Direktyva 98/45/EB [2], ypač į jos 6 straipsnį,
kadangi:
(1) Siekdamos gauti patvirtinto žuvininkystės ūkio, esančio nepatvirtintoje zonoje, atsižvelgiant į vienos arba daugiau žuvų ligų - virusinės hemoraginės septicemijos (VHS) arba infekcinės hematopoetinės nekrozės (IHN) - paplitimą, statusą, valstybės narės pateikia atitinkamus įrodymus ir nacionalines taisykles, užtikrinančias, kad laikomasi Direktyvoje 91/67/EEB nustatytų reikalavimų,
(2) Komisijos sprendimas 2002/308/EB [3] su paskutiniais pakeitimais, padarytais Sprendimu 2002/1005/EB [4], pateikė patvirtintų zonų ir patvirtintų žuvininkystės ūkių, esančių dėl tam tikrų žuvų ligų nepatvirtintose zonose, sąrašą.
(3) Vokietija pateikė įrodymus dėl patvirtinto žuvininkystės ūkio, esančio nepatvirtintoje zonoje, statuso dėl VHS ir IHN suteikimo Bavarijoje esančiam žuvininkystės ūkiui, taip pat nacionalines taisykles, užtikrinančias, kad laikomasi tam statusui taikomų reikalavimų.
(4) Komisija išnagrinėjo įrodymus, padedama valstybių narių ekspertų.
(5) Vokietijos pateikti dokumentai dėl atitinkamo ūkio rodo, kad jis atitinka Direktyvos 91/67/EEB 6 straipsnio reikalavimus. Todėl ūkis turi teisę įgyti patvirtinto ūkio, esančio nepatvirtintoje zonoje, statusą ir turėtų būti įtrauktas į Sprendimo 2002/308/EB II priede pateiktą patvirtintų ūkių sąrašą.
(6) Todėl reikėtų atitinkamai iš dalies pakeisti Sprendimą 2002/308/EB.
(7) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2002/308/EB II priedo 3.5 skirsnyje įterpiamas šis patvirtintas žuvininkystės ūkis:
"6. | Fischzucht Graf Anlage D-87743 Egg an der Günz | Fischzucht Graf GbR Enigshausen 64 D-87743 Egg an der Günz" |
2 straipsnis
Šis sprendimas skirtas valstybėms narėms.
Priimta Briuselyje, 2003 m. vasario 19 d.